इस बार रमजान का रोजा 14 घंटे से अधिक का  
एक कैलेंडर विशेषज्ञ ने कहा है कि अगले महीने से शुरू हो रहे रमजान के पहले दिन का रोजा 26 साल में पहली बार सबसे लंबा करीब 14 घंटे 50 मिनट का होगा।
अगले महीने से शुरू हो रहे रमजान के पवित्र महीने का रोजा इस बार 14 घंटे से अधिक का होगा। एक कैलेंडर विशेषज्ञ ने कहा है कि रमजान के पहले दिन का रोजा 26 साल में पहली बार सबसे लंबा होगा।  दुबई स्थित इस्लामिक मामलों और दानार्थ गतिविधियों के कैलेंडर विभाग के प्रमुख अशरफ नौरल हक अशरफ ने 'गल्फ न्यूज' से कहा, इस साल रमजान महीने का पहला दिन सबसे लंबा होगा और मुस्लिमों को 14 घंटे 50 मिनट तक रोजा रखना पड़ेगा।  पिछले 26 साल में रोजा रखने के हिसाब से यह सबसे लंबा दिन होगा। अशरफ के अनुसार रमजान के दौरान रोजे का न्यूनतम समय 14 घंटे का होगा। इसके अलावा उन्होंने रोजा रखने वाले सभी लोगों से कहा है कि वे सूर्य की सीधी रोशनी से बचें और एहतियाती कदम उठाएं।  दूसरी तरफ, मौसम विभाग के अनुसार रमजान का महीना इस गर्मियों का सबसे गर्म महीना रहेगा। इस दौरान तापमान 40-45 डिग्री सेल्सियस के बीच रहेगा।